**AIŠKINAMASIS RAŠTAS**

**DĖL KLAIPĖDOS MIESTO SAVIVALDYBĖS TARYBOS 2022 M. balandžio 28 D. SPRENDIMO NR. T2-100 „dĖL parduodamų SAVIVALDYBĖS BŪSTų ir pagalbinio ūkio paskirties pastatų SĄRAŠo PATVIRTINIMO“ PAkeitimo**

**1. Sprendimo projekto esmė, tikslai ir uždaviniai** – šio sprendimo projekto tikslas papildyti Parduodamų savivaldybės būstų ir pagalbinio ūkio paskirties pastatų sąrašą, ir įrašyti savivaldybei nuosavybės teise priklausančius būstus Baltijos pr. 4-225A ir Kalnupės g. 21-22, Klaipėda, kad pagal gautus pareiškėjų prašymus būtų galimybė turtą parduoti ir gauti pajamas į savivaldybės biudžetą.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės tarybos 2022 m. balandžio 28 d. sprendimu Nr. T2-100 „Dėl parduodamų savivaldybės būstų ir pagalbinio ūkio paskirties pastatų sąrašo patvirtinimo“, buvo patvirtintas Parduodamų savivaldybės būstų ir pagalbinio ūkio paskirties pastatų sąrašas, (toliau Sąrašas). Į Sąrašą yra įtraukti būstai ir pagalbinio ūkio paskirties pastatai, kuriuos savivaldybės nuomininkai įstatymo nustatyta tvarka pateikę prašymą, turi galimybę juos įsigyti (pirkti). Nurodytas Sąrašas, esant poreikiui, bus papildomas.

Šiuo sprendimo projektu yra teikiamas tvirtinti Parduodamų savivaldybės būstų ir pagalbinio ūkio paskirties pastatų sąrašo papildymas. Būstai į sąrašą nebuvo įrašyti. Būstas bendrabutyje Baltijos pr. 4-225A, Klaipėda, patuštintas kambarys su bendro naudojimo patalpomis, kuris išnuomotas terminuotai 1 metų laikotarpiui greta parduoto būsto savininkei, kad būtų sudarytos sąlygos bendrabučio kambarius pertvarkyti į butus. Būsto nuomininkė pateikė prašymą leisti būstą įsigyti rinkos verte. Būstas Kalnupės g. 21-22, Klaipėda, įgytas įgyvendinant Politinių kalinių ir tremtinių bei jų šeimų sugrįžimo į Lietuvą ir jų aprūpinimo gyvenamosiomis patalpomis programą. Būstas išnuomotas tremtinio vaikui. Nuomininkė prašo būstą įsigyti.

Į Sąrašą minėti būstai įrašomi 830 ir 831 punktais. Galimybė parduoti nurodytus būstus atsiras tik po to, kai būstai bus įrašyti į Sąrašą.

**3. Kokių rezultatų laukiama.**

Papildžius ir patvirtinus Parduodamų savivaldybės būstų ir pagalbinio ūkio paskirties pastatų sąrašo pakeitimą, bus sudarytos sąlygos pareiškėjams pagal pateiktus prašymus įsigyti nurodytus būstus, o savivaldybei gauti pajamas į savivaldybės biudžetą ir panaudoti socialinio būsto fondo plėtrai.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikalingi.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduotą turtą pervedamos į savivaldybės biudžetą ir naudojamos socialinio būsto fondo plėtrai.

Teikiame svarstyti šį sprendimo projektą.

Turto valdymo skyriaus vedėjas Edvardas Simokaitis